作者:韓淲
標題:賀新郎
內容:又見年年雪。水浮橋、南岸幽處，周遭森列。橫碧軒中空舊話，獨釣寒江愁絕。更一段、冰霜高潔。忽得兩篇強健曲，倚迴風、灑急憑誰說。嗟鞏雒，乃閩浙。何當醉酒揚雄宅。問避人避地，其如楚之輿接。覽德已而歌鳳去，千仞輝翔難躡。我和句、卻愁狂輒。折盡梅花傷歲暮，□撒鹽、起絮分才劣。雞犬靜，澗籬�懟�